text:
Býráðsfundur 29.09.2016 kl. 17.00
Býráðslimir: Tórbjørn Jacobsen, Helgi L. Petersen, Magnus Rasmussen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen,
Hallur Ellingsgaard, Karl Rasmussen og Arnfinn Langgaard.
95/16: Grundstykki á Ídnaðarøkinum á Hálsi.
JHR-Entreprenørar eiga eitt grundstykki Yviri á Hálsi og søkja um loyvi at keyp ein part av grannastykkinum matr. nr. 47r.
-Byggi- og býarskipanarnendin mælir til at selja JHR-Entreprenørum ½ av matr. nr. 47r til samanlegging við grundstykki teirra matr. nr. 47q.
-Býráðið hevur á fundi 29/9-16 samtykt at beina málið aftur í Byggi- og býarskipanarnevndina.
96/16: Samanbinding av Fjarðarvegi og Bakkavegi.
Fyri at binda Fjarðarveg og Bakkaveg saman mangla 300m og mælir Tekniska deild til, at avlopsgrót frá komandi útstykking verður brúktur til vegin og at játtanin verður brúkt burturav játtanini til havnarbygging.
-Vinnu- og havnarnevndin mælir til, at taka undir við tilráðningini frá Teknisku deild.
-Býráðið hevur á fundi 29/9-16 samtykt at taka undir við tilmælinum frá Vinnu- og havnarnevndini.
97/16: 2. Viðgerð av eykajáttan til útstykking í Saltangará.
Tekniska deild hevur gjørt tvey uppskot til hvussu økið oman fyri vatnbrunnarnar í Saltangará kann býtast upp í grundstykkir. Pláss kann verða fyri 11 grundstykkjum á uml. 500-540 m2 ella 17 stykkjum á uml. 340 m2 til tøtt-lág hús.
Tekniska deild mælir til, at arbeitt verður við eini planloysn við støði í tí tørvi, sum bíðilistin til grundstykki vísir.
-Byggi- og býarskipanarnevndin mælir til at taka undir við tilmælinum frá Teknisku deild.
-Fíggjarnevndin mælir til at arbeiðið verður fíggjað við at flyta kr. 500.000 av RS 63502, 1. mió. av RS 63510, 1. mió. úr gjaldførinum og 0,5 mió. við grundstykkjasølu.
-Býráðið hevur á fundi 6/9-2016 samtykt at taka undir við tilmælinum frá Byggi- og býarskipanarnevndini og fíggjarnevndini. Íløgan verður fíggjað við 0,5 mió. kr. Av RS 63502, 1 mió. kr. Av RS 63510 og eini eykajáttan á 1,5 mió. kr.
-Býráðið hevur á fundi 29/9-16 samtykt, við aðru viðgerð, at íløgan verður fíggjað við 0,5 mió. kr. av RS 63502, 1 mió. kr. Av RS 63510 og eini eykajáttan á 1,5 mió. kr.
98/16: Fíggjarætlan fyri Runavíkar kommunu fyri 2017.
Fyrsta viðgerð av fíggjarætlanini fyri 2016 fyri Runavíkar kommunu.
Á fundi 6/9-2016 ásetti býráðið fíggjarkarmin at verða:
Inntøkur:
Persónsskattur133,5
Felagsskattur 16,0
Eftirlønarskattur 31,5
Útreiðslur:
Fíggjarkostnaðir 16,5
Rakstur140,0
Íløgur 24,5
Eftir fyrstu viðgerð í nevndunum eru samlaðu uppskotini til rakstur 2,7 mió. kr. hægri enn samtykti fíggjarkarmurin. Har umframt er ein økingin uppá 1,2 mió. (uppskot frá “Roðanum”) ikki tikin við.
-Fíggjarnevndin heitir á nevndirnar um at finna sparingar í rakstrarútreiðslunum til 2. viðgerð av fíggjarætlanini.
-Býráðið hevur á fundi 29/9-16 samtykt at taka undir við tilmælinum frá fíggjarnevndini til 1. viðgerð av fíggjarætlanini fyri 2017.
99/16: Larmur og útlát frá russiskum skipum, sum liggja við bryggju í kommununi.
Runavíkar kommuna og Runavíkar Havn hava móttikið fleiri klagur um larm og útlát frá russiskum skipum seinastu tíðina.
Seinastu mánaðirnar hevur Runavíkar Havn gjørt ljóðmátingar. Skráseting av royki verða eisini gjørd, saman við skráseting av hvørji skip liggja við bryggju dag fyri dag.
-Vinnu- og havnarnevndin hevur ikki nakað tilmæli, men mælir til at málið verður umrøtt í býráðnum.
-Býráðið hevur á fundi 29/9-16 umrøtt málið. Vísandi til, at Siri Stenberg, landsstýriskvinna hevur boðað frá, at hon fer at leggja málið um larm og útlát frá skipum, sum koma í føroyska havn, fyri løgtingið í heyst, samtykti býráðið at bíða við viðgerðini av hesum máli, til landsmyndugleikin er komin til eina niðurstøðu.


c: text/html

text:
Norðurlendsk ráðstevna um rúsdrekka
Í døgunum 29. – 31. august 2004, var Norðurlandahúsið karmur um 20. Norðurlendsku Rúsevnaráðstevnuna, sum Fyribyrgingarráðið í Føroyum er vertur fyri.
Sunnudagin 29. august 2004 kl. 14 setir landsstýrismaðurin Hans Pauli Strøm stevnuna.
Nøkur av fyrilestraevnunum eru:
• Rúsevnapolitiska støðan, avleiðingarnar av niðursettu alkoholprísunum í Norðanlondum, og støðan nú fleiri nýggj lond eru komin við í EU.
• Skaðaárin og graviditetur - ráðgeving og viðgerð.
• Framløga av nýggjum filmum til fyribyrgjandi undirvísing
• KT í sambandi við fyribyrging.
• Ungdómsmentan og rúsevni
• Samfelagsligar avleiðigar av misnýtslu – Skaðar/hagtøl
• Einkarsølur og internetimport – nýggjar avbjóðingar
• Restauratiónsumhvørvið, ábyrgd í sambandi við skeinkingar.
Fyrilestrarhaldarar eru granskarar og fakfólk á høgum støði, ið arbeiða innan rúsevnafyribyrging og rúsevnapolitikk.
Ráðstevnan vendir sær í fyrstu syftu til starvsfólk innan tað almenna, ið virka sum ráðgevar hjá myndugleikunum. Onnur, so sum starvsfólki innan heilsu- almanna- og undirvísingarsektorin, viðgerðarar, ráðgevarar og áhugafeløg, eru eisini sera vælkomin at luttaka. Til ber at luttaka í allari skránni, ella bert einstakar dagar.

robotstxt: allowed

filter: keep


text:
Hvat er eitt Mailhotel?
Hevur tú eitt økisnavn, sum bert skal brúkast til t-post adressur? So er mailhotel eitt bíligt alternativ til eitt webhotel. Tú fært óavmarkað antal t-post adressur + virus og spamfiltur.
Nær havi eg brúk fyri einum Mailhoteli?
Mailhotel er ein góð loysn, tá tú niðurleggur eina heimasíðu. Tú trygjar tær, at t-postar sum blíva sendir til gamlar adressur ikki blíva vekk.
Skal eg bæði hava Mailhotel og Webhotel?
Nei.Tað fylgir mailhotel við øllum webhotellum frá Appnet. Mailhotel er bert relevant, um tú hevur eitt økisnavn sum bert skal brúkast til t-post.


text:
i-bókin er ein netbók, ein bókaheild í netútgávu við nettøkum fyrimunum.
i-bókin savnar tilfarið hjá næminginum: Næmingabók, arbeiðsbók og avritssíður.
Í i-bókini kunnu vera leinki til www, ljóð, rokniørk o.s.fr.
i-bókin gevur lærarum møguleika at arbeiða við kendum tilfari í nettøkari útgávu, har møguleiki er at samskifta við næmingarnar, geva teimum heimaarbeiði, leggja nýggjar uppgávur inn, næmingalaga undirvísingina o.s.fr.
Næmingarnir svara uppgávunum í i-bókini.
Send ein teldupost til nam@(if you can see this please update your browser)nam.fo, har tú upplýsir
1-árs hald: 50,- kr. fyri hvønn næming um árið
Til ber at keypa hald fyri fleiri ár.
Lærarahald, har bara lærararnir í skúlanum hava atgongd til ibókina: 250,- kr. um árið.
Møguleiki er eisini at fáa eitt ókeypis royndarhald í ein mánað.
*Um skúlin keypir flokssett, fær skúlin i-bókina ókeypis í eitt ár.
Skrivligt føroysk til miðdeild
Nú er 7. bókin í Eg skrivi røðini komin út. Ætlanin er, at tað skulu vera 9...
Nú er 8. bókin í Eg skrivi røðini komin út. Við bókini er hefti á 47 blaðsíður við útfyllingarfyrisøgnum.
Ætl...
Hetta er 9. og seinasta bókin í røðini av rættskrivingar- og mállæruheftum til miðdeild fólkaskúlans. Tey eru ...
Firvaldsbók 1 er nú komin í broyttari og øktari útgávu. Størsta broytingin er, at uppgávurnar eru gjørdar lætt...
Firvaldsbøkur eru eykatilfar í byrjanarundirvísingini í føroyskum. Bøkurnar eru ikki ætlaðar til ávíst floksst...
Rokning 2a er partur av bókaheild til undirvísingina í støddfrøði í 2. flokki. Undirvísingarheildin førir næmi...
Lærarabók til Rokning 2a er partur av bókaheild til undirvísingina í støddfrøði í 2. flokki. Undirvísingarheil...
Rokning 2b er partur av bókaheild til undirvísingina í støddfrøði í 2. flokki. Undirvísingarheildin førir næmi...
Lærarabók til Rokning 2b er partur av bókaheild til undirvísingina í støddfrøði í 2. flokki. Undirvísingarheil...
Rokning 3 er partur av bókaheild til undirvísingina í støddfrøði í 3. flokki. Undirvísingarheildin førir næmin...
Bókin er ætlað 7. flokki í kristni og er á 133 blaðsíður. Bókin er ein faktakend bók, sum er liður í røðini av...
Lærarabókin til Kristni 8 er ætlað sum eyka tilfar til læraran. Í lærarabókini til áttanda flokk er faktatekst...
Kristni 8 er grundbók í kristni til 8. flokk. Næmingabókini hevur 16 kapitlar við ymiskum evnum. Byrjað verður...
Lærarabók til Kristni 9. Lærarabókini hevur eins og næmingabókin 14 kapitlar við ymiskum evnum. Í lærarabókini...
Kristni 9 er grundbók í kristni til 9. flokk. Næmingabókini hevur 14 kapitlar við ymiskum evnum.
Kristni 9 v...
Topic Book er eitt tekstasavn, sum eru bólkaði í evni. Hvørt evni hevur nakrar grundtekstir og nakrar valtekst...
Task Book er ein uppgávubók, sum vísir vegin inn í Topic Book. Í henni byrjar arbeiði við øllum evnunum. Eftir...
Topic Book er eitt tekstasavn, sum eru bólkaði í evni. Hvørt evni hevur nakrar grundtekstir og nakrar valtekst...
Uppgávusavnið fevnir um kravdar og valfríar uppgávur umboðandi allar innlæruhættir. Savnið er skipað eftir sam...
Tekstasavnið fevnir um kravdar og valfríar tekstir umboðandi øll tekstasløg. Savnið er skipað í seks tema.


text:
Eg helt føðingardag, fyri mín deiligu vinkonum í vikuskiftinum.
Eg má siga sum er, at hugurin at fara í býin er nokk minkaður seinastu árini, men tað er altíð stuttligt tá tað er okkurt serligt sum skal hátíðarhaldast.
Eg tók avgerð um at halda føðingardags veistlu, fyri nøkrum vikum síðani, so eg havi havt góða tíð til fyrireiking. Eg bjóðaði nøkrum av mínum føroysku vinkonum, og so eisini av mínum nýggju donsku vinkonum. Eg haldi at tað er stuttligt, at samla tær ymisku vinkonurnar man hevur. Man skuldi jú trúð, at tá mær dámar tær og tær dáma meg, dáma tær nokk eisini hvørja aðra. So hví ikki samla allar.
Fyrireikingar
Eg elski at “diggast” sum eg kalli tað. Ella at stákast kunnu vit eisini kalla tað. Kanska at “pynta” lýsur tað enn betur (okey, eg trúgvi tit hava fangað tað eg vil siga). So eg vildi gera alt ordiliga pent og damuligt. Tað noyðist ikki at verða dýrt, (hvussu er ikki tá man býr í Danmark). Eg havi funnið útav, at man kann gera soo nógv vakurt við serviettum. Teir kosta ikki alla verðina, og man finnur so nógv vøkur mynstur at spæla við. So eg foldaði ymiskar serviettar, at leggja á tallerkarnar. Bæði gløsini við gullkanti og gull bestikkið er frá Søstrene Grene (sum btw er mín yndis handil). Eg hevði goymt blómurnar frá mínum føðingardegi, so eg stroyddi blómubløðini á borðið, og brúkti eisini nøkur, til at prýða laksarullurnar, sum gestirnir fingu, afturvið vælkomst drykkinum.
Sjeikurin var so fittur at gera høvuðsrættin, sum var ein indiskur hósnarunga rættur, við kokusmjólk, tandoori og tikka masala kryddi. Eftir at hann hevði gjørt sína uppgávu, bleiv hann rendur á dyr! Hvat tá? Tað kann man gott viðhvørt, og hann hevði hugnað sær óført við sínum vinmonnum. (Øll glað, alle tiders)
Eg bakaði minicupcakes til dessert. Til alla lukku, komu tvær vinkonur tíðliga fríggjadagin, so tær kundu hjálpa mær, við at prýða mínar vanilju og sjokuláta cupcakes. Tað eydnaðist sera væl, og vóru tær so deiliga sukursøtar.
Veistlan
Endiliga varð alt klárt og gestirnir byrjaðu at koma. Eg visti at hetta fór ikki at verða sum í føroyum, har tær fóru at koma trøllandi ein tíma ov seint. Nei, tær komu stundisliga, og bóru við sær tær fínastu gávurnar. So nú var eg aftur í sjeynda himli. Eg eri fallin pladask fyri stellinum hjá Miss Etoile, og eg var so heppin at fáa eitt sindur afturat til mína lítlu samling.
Vit høvdu eitt so hugnaligt kvøld, við víni og cider, damu tónleiki og øllum ið har tilhoyrir. Lagið var gott og tað bleiv dansað uppi á stólunum, og kanska onkur datt av einum eisini. Soleiðis kann tað nú eisini ganga.
The day after… (mayday!)
Tríggjar vinkonur svóvu hjá mær. Íbúðin líktist einum bumbaðum horuhúsi, so tit kunnu lítið ætla, at tað var stuttligt at koma upp til tildekkaða borðið og klistruta gólvið. Hann náði tú meg. Aldrin hevði eg uppliva nakran við so ringum timburmonnum. Eg trúði næstan at eg mátti ringja á 112. Men til alla lukku batnaði støðan, og vit yvirlivdu.
Tað er ikki so ofta longur, at man yvirnáttar hjá hvørjari aðrari, men tað er virkuliga hugnaligt. Tað var júst sum tá man var yngri.
Hetta var júst soleiðis eg ynskti at (enn einafer) hátíðarhalda mín føðingardag. Kanska tú fært hug til at gera tað sama. Tú ert vælkomin at viðmerkja, um tú hevur hug at fáa onkra uppskrift, til tað eg borðreiddi við.
M&K


text:
2. Deild hjá B68, har Alex (Alexander) Jovevic er venjari, fingu eina heldur trivaliga byrjan uppá kappingina, har B68 eftir tey fyrstu 5 umførini var undir strikuni við einans trimum stigum. Kortini var B68 leikliga væl við í fleiri av teimum dystunum, men tíverri koppaði tað heldur hinvegin, og einasti sigurin var í Runavík ímóti NSÍ, har B68 vann 5-2.
Hesi seinastu 6 umførini hevur tað tó eydnast frægari, har B68 hevur vunnið tríggjar, leikt tveir javnar og eitt tap, og 11 stig á kontoina, og har B68 nú hevur 14 stig. Undan dystinum ímóti NSÍ í kvøld, var B68 á 8’inda plássinum, 4 stig frammanfyri NSÍ á 9’inda plássinum. Við sigrinum í kvøld hevur B68 lagt NSÍ 7 stig afturum seg, og hava samstundis yvirhálað bæði KÍ og 07 Vestur, sum tó leika sínar dystir ímorgin.
Talan var annars um ein javnan dyst, har tað var lagt ímillum teir heilt stóru kjansirnar, men kortini vóru kjansirnir stórir tá teir vóru har. Einasta málið í dystinum skoraði Otto R. Petersen miðskeiðis í fyrra hálvleiki, tá hann gjørdist leysur eftir eina langa sending, har NSÍ verjuleikarin var farin skeivur av sendingini. Sigurin kundi fara báðar vegir, og tí smakkaði tað væl eisini hjá B68. Heini Kristiansen í B68 málinum, leikti ein framúr góðan dyst, meðan allir leikararnir hjá B68 stríddust manniliga fyri hvørjum øðrum.
Hagtøl frá dystinum kunnu síggjast á faroesoccer við at klikka á slóðina niðanfyri.
Koyr á B68


text:
Fíggjarlógin 2019: Stórt avlop, minkandi skuld og íløgur í framtíðina
Dan Klein --- 01.10.2018 - 08:30
Stórt avlop, varligur rakstrarvøkstur og fleiri miðvísar raðfestingar, sum flyta Føroyar fram á leið á mongum økjum. Hetta var boðskapurin, tá ið Kristina Háfoss, landsstýrsikvinna í fíggjarmálum, fyrrapartin legði fram fíggjarlógaruppskotið fyri 2019. Hetta er fjórða fíggjarlógaruppskotið hjá sitandi samgongu.
Avlop landskassans verður 403 mió. kr. í 2019, og rakstrarútreiðslurnar vaksa einans 2,6%, meðan inntøkur landskassans vaksa við 3,8%. Játtanin til íløgur verður 424 mió. kr.
Tað sæst týðuliga aftur í figgjarlógaruppskotinum fyri 2019, at landsstýrið tekur bústaðartrotið – sum er íkomið av stóra fólkavøkstrinum seinnu árini – í størsta álvara. Landsstýrið er ávegis við einum “bústaðarpakka”, sum skal tryggja fleiri bústaðir. Fleiri tiltøk eru longu sett í verk, onnur eru ávegis.
Landsstýrið tekur eisini atlit til støðuna í byggivinnuni. Nógv ferð er á byggivinnuni í løtuni, og roynt verður tí í stóran mun at raðfesta almennu íløgurnar soleiðis, at arbeiðsmegi verður tøk til bústaðarbygging. Heilar 80 mió. kr. í íløgum verða raðfestar av nýggjum í hesum sambandi.
Fíggjarlógaruppskotið ber eisini boð um mongu nýskipanirnar, sum sitandi samgonga hevur framt undanfarnu trý árini. Nýggja fiskivinnuskipanin, pensjónsnýskipanin og heilsunýskipanin eru nú farnar at virka, og hetta sæst aftur í uppskotinum við broytingum á so nógvum økjum. M.a. hevur pensjónsnýskipanin við sær at flati 40% pensjónsskatturin fer í søguna, og í staðin kemur ein meira samhaldsfastur pensjónsskattur, ið er úr 30% og upp í 40% alt eftir hvør inntøka tín er. Heilsunýskipanin og serlæknapuljan hava m.a. við sær, at ein nýggjur barnalækni og ein hjartalækni verða settir komandi ár.
Hóast varligur fíggjarpolitikkur eyðkennir fíggjarlógaruppskotið yvirskipað, so hevur tað fleiri miðvísar raðfestingar innan flestu málsøkir. Raðfestingar sum í mongu førum eru íløgur í bæði nútíðina og framtíðina. Millum mongu átøkini í 2019 teljast:
- Nýggjar útbúgvingar og styrkt Fróðskaparsetur
- Bústaðarpakki
- Nýtt avloysaraskip til SSL og hægri útoyggjastuðul
- Eysturoyar- og Sandoyartunlar og aðrir tunlar
- Barnalækna og hjartalækna afturat
- Pensjónistar minst 1.000 krónur meira at liva av um mánaðin
- Fiskivinnunýmenning og tónleikaútflutningsstova
- Frá 40% pensjónsflatskatti til stigvaksandi pensjónsskatt úr 30% upp í 40%
- Nýggj sendistova í fjareystri
- Náttúruverndarlóg
- Málið er, at skuld landsins skal minka við umleið 1 milliard kr.
“Fegin um, at vit eisini við hesi fíggjarlóg fremja ein skynsaman búskaparpolitikk, við stórum avlopi, varligum rakstrarvøkstri og miðvísum íløgum – og at vit, vegna stór avlop øll árini í samgonguskeiðnum, kunnu minka skuld landsins við umleið einari milliard komandi árið. Henda fjórða og seinasta fíggjarlógin í samgonguskeiðnum flytir okkum eisini enn longur framá móti máli okkara um einar sjálvbjargnar, samhaldsfastar og tíðarhóskandi Føroyar. Soleiðis bjálva vit okkum búskaparliga, og standa sterkari sum samfelag at taka ímóti framtíðini.”, sigur Kristina Háfoss, landsstýriskvinna í fíggjarmálum.
Fíggjarlógaruppskotið 2019 kann takast niður her
Búskaparfrágreiðing II kann takast niður her
Framløgan kann takast niður her


text:
30. august 2014
Nógv ross við á Heystkappríðingini
Hetta er helst størsta luttakaratalið í hesari øldini og er tað sjálvsagt nakað sum fyrireikaranir úr Føroya Ríðingarfelag fegnast um. Felagið hevur í einari roynd at økja um áhugan fyri ítróttini tikið nýggjar ríðigreinar við, og hevur hetta givið góð úrslit, fyri nøkrum árum síðani var byrjað við greinini Skeið og í ár er so eisini greinin Tølt við.
Spenningur er eisini í nøkrum greinum, í Tvíspor ung eru heili trý ross ið hava møguleika at vinna FM.
Brá er á odda, men Sina og Pegasus eru beint í hølini á henni og hava tey øll møguleika at vinna FM
Hjá teimum vaksnu er Flykra á odda við 20 stigum og Vør er tann sum er nærmast henni við 16 stigum.
Kappast verður í hesum greinum. Tølt, Skeið, Trav, Tvíspor ung og Tvíspor vaksin.
28. august 2014
Paringin til Heystkappríðingina
Trýst á her fyri at síggja paringina til heystkappríðingina !
21. august 2014
17. august 2014
Ragnheiður og Brá skjótast á flúgvarabedingini
Ragnheiður Ólafsdóttir á ryssuni Brá hjá Grækaris Joensen
Hinar flokkarnar vunnu hesi,
Tvíspor ll flokkur Laila Christiansen á Urd.
Trav, Knút Lútzen á Mána,
Skeið, Regin Johannesen á Gylling
Tølt, Henge Davidsen á Teistu.
16. august 2014
Heystkappríðing í Vágum 2014
Kappríðing hjá Vága Ríðingarfelag á Flúgvarabedingini í dag kl 15 !
Paringin sæst á leinkju niðanfyri.
p.s. Sum vant verður felagstúrur aftaná kappríðingina har vesturi
15. august 2014
Nýggjar karmar til frítíðarskúlan
Føroya Ríðingarfelag og Tórshavnar Kommuna, hava í dag undirskrivað nýggjan fýra ára sáttmála um nýggjar og betri karmar fyri frítíðarskúlan ið er á økinum hjá Føroya Ríðingarfelag úti í Havnardali.
Hesin sáttmáli ber í sær, at frítíðarskúlin komandi fýra árini, fær loyvi at seta upp fyribils hølir, sum vil geva teimum munandi betri karmar enn teir verandi. Hetta er galdandi fyri bæði starvsfólk og sjálvsagt eisini fyri børnini.
Frítíðarskúlin hevur higartil brúkt felagshúsini hjá Føroya Ríðingarfelag, men sum partur av nýggju avtaluni, fær felagið nú aftur, fullan ræðisrætt á húsinum um kvøldarnar og í vikuskiftinum.
Umboðini fyri kommuna og Føroya Ríðingarfelag siga seg gleðast um nýggju avtaluna, ið vónandi gevur báðum partunum stórar fyrimunir í mun til verandi avtalu.
Abonner på: Indlæg (Atom)


text:
Orð og lag: Martin Joensen
Vakni hálvgum sjey hvønn morgun,
sløkki vekkaran.
Kóki kaffi, smyrji mær tvær flísar.
Húsið svevur og eg royki eina sigarett,
– greiði mær og fari út í bilin.
Stjórin hevur gron í dag,
so eg má ansa mær.
Pappírsdungin frá í gjár er vaksin.
Fløskan er í taskuni, eg fái mær ein munn,
– so er klárt at krúpa undir dagin.
Dagurin í dag er sum dagurin í gjár,
og ivaleyst tann sami sum í morgin.
Framtíðin er farin og eg telji tímarnar,
– sunnudagin fari eg til fótbólt.
Ruddi borðið klokkan fýra,
fløskan hon er hálv,
– pappírsdungin lækkaður ein tumma.
Teskan er í krókunum, at fólk skal sigast upp,
– greiði mær og fari út í bilin.


text:
Statt saman við okkum um innkomuvegin, Heðin !
Tað er harmiligt at síggja, at Heðin Mortensen í
lesarabrævi í dag ikki bakkar Havnina upp í sambandi við innkomuvegin. Heðin
Mortensen, ið er valdur á Føroya Løgting, umboðandi Suðurstreym, átti at barst
fyri at fáa sett tær neyðugu 47 miljónirnar settar av á fíggjarlógini, sum er
landsins partur komandi ár, ístaðin fyri at leggjast eftir sitandi meiriluta í
býráðnum.
Um Heðin Mortensen hevði lisið fíggjarætlanina hjá
Tórshavnar kommunu nóg væl, hevði hann sæð, at settar eru 5 miljónir av til
innkomuvegin. Hetta er til projekteringina av teimum vegaføringum, vit hava
ábyrgd av sambært avtaluni.
Meginparturin av verkætlanini, sum Tórshavnar kommuna
hevur ábyrgd av, skal fyrst játtast í 2019 og 2020, tá landsvegurin eftir ætlan
skal raka tær kommunalu vegaføringarnar ovarliga við Sundsvegin. Hetta eru
áleið 40 miljónir yvir hesi bæði árini. Hetta hava vit lagt inn í okkara
ætlanir, so hesum nýtist Heðin Mortensen tí ikki at stúra fyri. Hetta er eisini
greitt honum væl frá.
Trupulleikin er helst, at Heðin Mortensen av øllum alvi
roynir at flyta fokus, tí samgongan hjá honum sjálvum í Løgtinginum ikki vil
seta neyðugu upphæddina av, og so er lættast at geva okkum í býráðnum skuldina.
Mín áheitan á Heðin Mortensen skal vera, at hann stendur
saman við okkum, heldur enn at arbeiða ímóti. Tí saman standa vit sterkari um
eittt betri vegakervi og innkomuvegin til høvuðsstaðin.
Heðin - vit bakka teg øll upp at fáa sett tær 47
miljónirnar av á landsins fíggjarlóg, tí tað er landsins partur av
innkomuvegnum hvørt ár tey komandi trý árini.
Annars vil eg ynskja tær við familju eini gleðilig jól.
Annika Olsen
Borgarstjóri
í Tórshavnar kommunu


text:
Eigur tú pengar til góðar í Danmark?02-05-2006
Um tú hevur goldið skatt av vinningsbýti úr donskum partafeløgum, hevur tú rætt til at søkja um at fáa ein part av vinningsbýtisskattinum aftur frá danska skattavaldinum
Møguligur føroyskur áhugi fyri at keypa Denerco Oil01-05-2006
Íløgubanki upplýsir fyri donskum fjølmiðili, at Atlantic Petroleum hevur fingið innbjóðing at bjóða uppá danska oljufelagið Denerco Oil
Nógv stukku inn á gólvið í Klaksvík01-05-2006
Upplatingin av Norðoyatunlinum hepnaðist sera væl, og nógv vitjaðu Føroya Sparikassa í Klaksvík leygardagin
Faroe Petroleum-partabrøv kunnu økjast nógv í virði26-04-2006
Ein nýggj greining av Faroe Petroleum vísir, at virðið á partabrøvunum í fyritøkuni kann økjast heilt upp í 2,79 bretsk pund fyri hvørt partabrævið. Kursurin í dag er til sammetingar 1,80 pund. Hinvegin er ein ávísur váði eisini til staðar
Hevur tú framvegis pappírspartabrøv í Atlantic Petroleum?23-04-2006
Um tú hevur pappírspartabrøv frá Atlantic Petroleum liggjandi, skulu tey sendast Sparikassanum skjótast møguligt


text: Jyske Vestkysten skrivar í dag at ein 18 ára gamalur svimjari úr Esbjerg er innlagdur á sjúkrahúsi í Odense við heilahinnubruna, sum fyri 16 døgum síðani var við til at vinna donsku meistarastevnuna fyri lið. Venjari hansara Bo Jacobsen sigur við blaðið: “Det burde jo slet ikke være muligt, at en ung fyr, der er i topform, nu ligger og svæver mellem liv og død.” Vanligastu tekin uppá heilahinnubruna (meningitis) er høgur fepur og stívleika í nakkanum, og bestu ráð eru tá at fara beint á sjúkrahúsið. Les her á jv.dk.


text:
Dimmalætting – arkprent
A/S Færø Amtstidendes Bogtrykkeri varð sett á stovn 30-31. juli 1877 við tí endamáli at útgeva blaðið, sum hevði tvey nøvn, tað danska Amtstidene for Færøerne og Dimmalætting. Tað var V.U. Hammershaimb, próstur á Nesi, ið gav blaðnum hetta føroyska navnið, sum eftir 100 ára dagin stóð einsamalt sum heiti á hesum elsta miðli í landinum. . Blaðið húsaðist í Erlings Jalsgøtu frá 1889, tá flutt var úr Nólsoyarstovu í gomlu sorinskrivarahúsini. Hesi hús vóru sum tíðin leið umbygd og hýstu prentsmiðju og redaktión til 1944, tá tey brendu í grund. Prentmaskinurnar sluppu kortini so frægt frá eldsbrunanum, at tær kundu umvælast, og so mikið av blýskrift varð bjargað, at blaðið kundi prentast í leigaðum hermannabarakkum uppi við Dungagøtu til á vári 1946, tá flutt varð inn í nýggj hús, reist á somu grund. Í 1985 flutti Dimmalætting á handils- og ídnaðarøkinum á Hálsi, har ein nýggjur bygningur stóð liðugur, í dag er Dimmalætting aftur flutt oman í miðbýin. Frá fyrstu tíð hevur prenting verið ein stórur partur av virkseminum við blaðútgávu. Tá lagt var um til rotatiónsprent í sjeytiárunum var arkaprent bara til bøkur og akzidens. Seinni varð alt arkprent flutt í bygningin á Hoyvíksvegnum, har samanlagda prenstmiðjan húsast í dag.


text:
Suðuroyingar seta krøv til Tjóðveldi
Bárður G. Nielsen, formaður í Suðuroyar Tjóðveldisfelag, gjørdi greitt at hann ikki kendi seg aftur í slagorðinum "einari javnari Føroyar" hjá Tjóðveldi, og gjørdi tingmanning flokksins greitt at støðan í Suðuroynni nú var so álvarslig at lokalfelagið í Suðuroynni hevði samtykt at krevja at Suðuroyggin fór at verða nevnd í einum komandi samgonguskjalið.
- Støðan í oynni er skjótt versnandi, segði hann m.a. í røðu á flokkstinginum hjá á Tekniska Skúla í Klaksvík leygardagin.


text:
Fyrilestur um COP21 á Sirkus
Í kvøld klokkan 20 hevur Lau Øfjord Blaxekjær fyrilestur um COP21 ráðstevnuna.
Fyrilesturin hjá Lau er tann fyrsti í eini røð av vísindaligum fyrilestrum, sum Sirkus hevur tikið stig til, undir heitinum "VITAN FYRI ØLL".
Fyrsta tiltakið í røðini av vísindaligum fyrilestrum og kjaki í Sirkus.
Hetta týskvøldið 17. november kl 20.00.
Les meira á facebook
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Vælkomin
Vilt tú hava stýr upp á tingini?
Arbeiðir tú við bókhaldi í Dynamics NAV (Navision)? Kundi tú hugsað tær at lært at gagnnýtt skipanina til fulnar og arbeitt smartari og meira effektivt við bókhaldi?
Stýr er nú flutt í nýggj hølir enn tættari við býin og vinnulívið í Klaksvík
Easy Collection lættir munandi um fakturering og bóking av inngjøldum og lýkur krøvini um elektroniska fakturering til almennar stovnar og virkir
Bogi er royndur telvari og app-mennari og nýggjasti leikarin á Stýr-liðinum
Fá eina sunnari goymslu, hægri trygd fyri vøruútbering og størri virkisføri við nýggju ABC-loysnini frá Stýr


text:
Hugnaligu húsini standa í friðarligum og barnavinarligum umhvørvi omanfyri kirkjuna og havnarlagið. Stutt er til skúla og dagstovn. Húsini eru í tveimum hæddum. Í ovaru hæddini er durur, gongd, køkur, stova, baðirúm og trý kømur. Í niðaru hæddini eru durur, gongd, stova, kamar, fýrrum, kjallararúm og hjallur. Hugnaligur urtagarður er rundan um húsini.
Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
Fyll út teigarnar niðanfyri – so venda vit aftur við einari tíð til eina framvísing. Hevur tú spurningar annars, kanst tú eisini skriva til okkara her.


text:
Í morgun skipaði Krabbameinsfelagið fyri gongutúri á Strondum.
Nakað av fólki var møtt upp í bygdahúsinum, og haðani var gingið til ymisk støð runt í bygdini.
Summarmáladag byrjar summarhálvárið, mýrisnípan kemur og lundin kemur undir land. Tá er eitt gott høvi at fara út í náttúruna aftur eftir ein kaldan og myrkan vetur, nú vit ganga móti ljósari og heitari tíðum.
Nógvar kanningar eru gjørdar, sum vísa á, at røra vit okkum javnan, kann hetta minka um vandan fyri krabbameini. Verjandi ávirkanin, sum rørsla hevur á krabbamein, veksur munandi, jú virknari vit eru.
Rørsla er eisini umráðandi í sambandi við krabbameinssjúku, bæði likamliga og sálarliga. Rørsla bøtir um útlitini fyri at fáa heilsuna aftur, samstundis sum hon gevur styrki at standa ímóti hørðu viðgerðini.


text:
Ert tú KT kønur og stinnur at selja? Vit søkja eftir einum starvsfólki til KT-deildina við serligum denti á sølu til størri og smærri kundar.
Ynskir tú avbjóðingar og persónliga menning, og brennir tú fyri at selja kvalitet og at hjálpa øðrum, so ert tú kanska rætta fólkið til starvið.
Starvið
Tú verður partur av einum av størstu KT-veitarum í Føroyum, har tú veitir loysnir til størri og smærri kundar kring alt landið. Tú fært somuleiðis góðar møguleikar at førleikamenna teg.
Tú sleppur at taka ábyrgd eftir áhuga og førleika, og tú verður við í alskyns uppgávum so sum sølu, ráðgeving og at avgreiða ordrar.
Arbeiðsstaðurin er hjá Nema á Smyrilsvegi 5 í Tórshavn. Arbeiðstíðin er 40 tímar um vikuna.
Tú
Vit vænta av tær, at tú:
- hevur sterkar KT- og sølu-førleikar
- ert fyrikomandi
- ert málsøkin
- kanst arbeiða bæði sjálvstøðugt og sum partur av einum toymi
- dugir at samskifta bæði skrivliga og munnliga
- dámar at skapa varandi sambond, ið gagna bæði kundanum og Nema
Vit bjóða
Eitt gott, fjølbroytt og spennandi starv í einum professionellum umhvørvi, har tú fært møguleikar at menna teg persónliga og fakliga og sleppur at seta tíni fingramerki á arbeiðsdagin.
Forvitin?
Vilt tú vita meira um starvið, ert tú vælkomin at seta teg í samband við Jan P. Jacobsen á tel. 794 272 ella á jpj@nema.fo
Umsóknir
Umsóknir við avritum av viðkomandi skjølum skulu sendast til Nema á hrdeildin@nema.fo ella til, Nema, HR-deildin, Postboks 109, 110 Tórshavn. Umsóknir skulu vera okkum í hendi í seinasta lagi 21. februar 2018. Starvið verður sett skjótast gjørligt, men vit bíða fegin eftir rætta persóninum.
Allar umsóknir verða viðgjørdar í trúnaði.


text:
Arbeiðsøki
Sum verkætlanarleiðari kemur tú at arbeiða við nógvum ymiskum verkætlanum og kundum, sum allir hava til felags, at teir hava eina fíggjarskipan. Tín uppgáva verður at samskipa arbeiði í tøttum samstarvi við kundarnar og øll okkara virkisøkir.
Tínir førleikar
Á Formula eru persónligu førleikarnir eins týðandi og teir fakligu. Tú ert fyrikomandi og hevur lætt við at tosa við fólk. Tú arbeiðir sjálvstøðugt, kennir tínar styrkir og dugir at geva tær víðari. Somuleiðis kennir tú tínar avmarkingar og spyrt, tá tú ikki veitst.
Tú skalt hava holla vitan um og royndir við verkætlanarleiðslu, og skalt í hesum sambandi vísa á royndir sum verkætlanarleiðari. Tú dugir væl føroyskt í skrift og talu, umframt danskt og klárar teg á enskum.
Tað er umráðandi at tú er ágrýtin, treisk/ur og ikki er bangin fyri at taka ein hond í, tá nógv er at gera. Um hettar ljóðar sum tú, so er tað kanska júst tær vit leita eftir.
Stuðlandi og stimbrandi umhvørvi
Tú kemur at arbeiða í einum dynamiskum og spennandi umhvørvi, saman við dugnaligum starvsfeløgum, ið hava fleiri ára royndir innan ráðgeving og forritan av fíggjarloysnum til fyritøkur og stovnar í Føroyum og uttanlands.
Okkara arbeiðsumhvørvi er stimbrandi og stuðlandi. Vit leggja dent á, at fólk trívast og mennast. Sum partur av starvsfólkahópinum á Formula fær tú møguleika at fáa altjóða útbúgving og góðkenningar innan títt starvsøkið, tí hettar er ein fastur táttur í okkara starvsfólkamenning. Vit skipa javnan fyri tiltøkum, sum styrkja samanhaldið og bjóða starvsfólkaágóðar sum td. atgongd til venjingarrúm, matarskipan osfv. Miðal starvsaldurin á Formula er 9 ár, ið er long tíð innan KT-vinnuna.
Vit leggja dent á persónliga og fakliga menning, og bjóða viðkomandi eftirútbúgving. Tú fært eina kappingarføra løn, sum verður ásett eftir royndum og útbúgving.
Umsókn
Umsókn, lívsrensl (CV) og viðkomandi skjøl skulu vera okkum í hendi í seinasta lagi mánadagin 18. desember 2017 og skulu sendast til starv@formula.fo. Tú fært nærri upplýsingar um starvið við at venda tær til Jan Berg, leiðara á Fíggjarloysnum, á tel. 244033.


text:
Spreinging uttanfyri kinesisku sendistovuna í Beijing
Eitt fólk varð løstað í einari spreinging
uttanfyri kinesisku sendistovuna í Beijing í gjár. Illgruni er um, at løstaða
fólkið eisini var atsøkjarin.
Spreingingin hendi
beint uttanfyri girðingina kring amerikonsku sendistovuna í Beijing.
Kinesiska løgverjan
sigur, at álopsmaðurin er ættaður úr kinesiska partinum av Mongolia, og at hann
er 26 ára gamal. Løgverjan veit ikki, hví maðurin framdi spreingingina.
Seinastu tíðina er
eitt handilsstríð harnað millum USA og Kina, og tað kann hava lopið øði í 26
ára gamla mannin.
Vitni siga við
Reuters, at tað kendist sum ein jarðskjálvti, tá bumban brast.
Kelda: Reuters


text:
Føroyskt filmskvøld í Norðurlandahúsinum/
Tá Geytin var í desember vóru fleiri filmar og nógv fólk, sum ikki sluppu við. Tí hava vit gjørt av at hava eitt eyka filmskvøld. Hetta filmskvøldið verður ikki bara høvi at síggja teir 10 filmarnar, sum vóru sýndir Geytakvøldið, men eisini onkrar av teimum, sum ikki hava verið vístir alment fyrr.
Filmskvøldið verður sunnudagin 17. januar kl. 18.00. Ókeypis atgongd. Stuttir steðgir verða millum filmarnar so til ber at ganga ímillum og velja hvørjar filmar man vil hyggja eftir.
Her er skráin:
Annika Dalsgaard: Óvissa
Trygvi Danielsen: Fuck it
Tommy Flavin: Driving to Thule
Kristopher Paterson: Inside Out
Caro Palm: Jóhan
Sebastian Cordes: The Tourist
Viana Mikkelsen: Sofia
Anton Petersen: Balada
Franklin Henriksen og Rúna Ingunardóttir: Alda
Ása Pálsdóttir & Rebekka Eliasen: At liva við tí
Leo Lávík: Birting
Rói Davidsen: Mítt navn er Adam
Dávur Djurhuus: Gakk tú tryggur
Jónfinn Stenberg og Jóannes Lamhauge: Tunnan
Sára Wang og Maria Winther Olsen: Slitið saman
Sunniva Sundby: Boys
Andrias Høgenni: Stina Karina
Heiðrik á Heygum: Dalur


text:
Tíðindaskriv
29.09.2017 - 13:40
Tíðindi > Pengar > Bankavirksemi
Betri P/F hevur í dag sett Ben Arabo í starv sum samtaksstjóra. Ben Arabo hevur starvast sum stjóri hjá Atlantic Petroleum síðan 2010. Hann hevur drúgvar royndir á vinnuøkinum og tekur við starvinum 1. desember 2017. Mortan Poulsen, umsitingarstjóri í Betri P/F, virkar framhaldandi sum fyribilsstjóri inntil Ben Arabo tekur við starvinum. Ben Arabo verður samstundis vanligur nevndarlimur í nevndunum fyri Betri Banka, Betri Trygging og Betri Pensjón.
Betri Banki hevur eisini fingið nýggjar stjórar. Jean Djurhuus, stjóri í Betri Trygging, er settur í starv sum bankastjóri og Olav Guttesen, vinnukundastjóri í Betri Banka, er settur sum varastjóri í bankanum.
Olav Guttesen tekur við starvinum beinanvegin og avloysir sostatt Bjørn Mortensen, sum hevur verið fyribilsstjóri í bankanum. Jean Djurhuus tekur við starvinum 1. desember 2017.
Betri Trygging hevur sett Ingunn Eiriksdóttir í starv sum stjóra á Betri Trygging. Ingunn Eiriksdóttir hevur starvast sum fyrisitingarstjóri hjá Tórshavnar Kommunu síðan 2013. Hon tekur við starvinum 1. desember 2017, tá hon eisini fer úr nevndini hjá Betri Trygging.
Jean Djurhuus, stjóri í Betri Banka (Mynd: Betri)
Olav Guttesen, varastjóri í Betri Banka (Mynd: Betri)
Ingunn Eiriksdóttir, stjóri í Betri Trygging (Mynd: Betri)


text:
Søkt verður eftir:
– Einum námsfrøðingi at arbeiða 30 tímar um vikuna á Kambi at byrja tann 01. november 2018.
– Einum námsfrøðingi at arbeiða 35 tímar um vikuna á vøggustovu í Barnalund. Starvið er eitt farloysstarv frá 1 november 2018 til 1 november 2019.
Vit sóknast eftir starvsfólki:
– ið hava umsorgan fyri børnunum.
– ið kunnu arbeiða sjálvstøðugt.
– ið eru týðilig í samskifti og leggja dent á gott samstarv.
– ið hava arbeiðsroyndir, sum kunnu nýtast í dagliga arbeiðinum.
– ið eru eldhuga og jalig.
– ið síggja møguleikar fram um mørk.
– ið hava hug at røra seg og vera nógv úti í náttúruni.
Vit bjóða tær:
– fjølbroyttar arbeiðsuppgávur.
– eitt starv, har tú kanst nýta tínar dygdir, hava ávirkan og samstundis menna teg sjálvan.
Setanartreytir:
Løn eftir sáttmála millum Føroya pedagogfelag og Kommunala arbeiðsgevarafelagið.
Um útbúgvin námsfrøðingur ikki søkir, kunnu størvini verða fyribils sett við hjálparfólki.
Nærri fast at vita um størvini við at venda sær til leiðaran:
Leila H. Hansen, á tlf. 238031 – Barnalund
Bjørghild Arnholdtsdóttir, á tlf 238092 – Kambur
Umsóknir saman við avritum av prógvum og viðmælum, skulu verða Býráðsskrivstovuni, Ennivegur 38, 530 Fuglafjørður í hendi í seinasta lagi mikudagin tann 03. oktober 2018 kl. 12.00.
Eisini ber til at senda umsóknina á: info@fuglafjordur.fo
Fuglafjarðar kommuna
Ennivegur 38
530 Fuglafjørður
info@fuglafjordur.fo
To apply for this job email your details to info@fuglafjordur.fo


text:
Grátítlingur
Grátítling (frøðiheiti - Anthus petrosus) kenna øll, men tey fæstu hava ansað eftir, at tað eru tvey sløg. Bæði ganga tey undir einum navni, og vit noyðast so at geva teimum nýggj fráskiljingarnøvn. Annað slagið er í Føroyum alt árið; tað heldur seg mest uttan um húsini ella í fjøruni, og vit kunna so nevna tað fjørugratítlingur. Hitt er her bara um summarið, og vit fara so at kalla tað summargrátítlingur. Hvussu kennast tey at? Soleiðis: Fjørugrátítlingurin er ein góðan mun størri. Omaná er hann dimmari á liti og, helst um veturin, meiri grønleittur. Á bringuni er hann gráligur ella grønligur, meðan hin er gulleitthvítur. Báðir eru teir tætt settir við dimmum blettum, sum hjá summargrátítlinginum á kápuni renna saman í strikur. Á summargrátítlinginum hevur velið hvítan jaðara hvørjumegin, sum er skilligur at síggja, helst tá ið fuglurin flýgur; hin hevur eisini hvítleittar jaðarar á velinum, men so smalar, at teir síggjast neyvan, fyrr enn tú hevur fuglin í hondini. Fjørugrátítlingurin hevur dimmbrúnar føtur, summargrátítlingurin ljósbrúnar.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Sirkul
Ein sirkul er ein lokað rás. Rásina nevna vit umfar, og longdina á umfarinum nevna vit ummál. Ein sirkul er ein mongd av punktum, sum øll hava somu frástøðu frá einum ávísum punkti (t.e. miðdepil). Frástøðuna frá miðdeplinum til sirkulin nevna vit radius. Størsta strekkið ímillum tvey punkt á sirklinum nevna vit tvørmát. Tvørmátið gongur ígjøgnum miðdepilin og er tvær ferðir longdina á radiusi. Ein sirkul er 360°. Lutfallið ímillum tvørmát og ummál er tað sama í øllum sirklum. Hetta lutfall nevna vit 𝛑.
Roknireglur[rætta | rætta wikitekst]
- Sirkulbogi: Ein sirkulbogi er ein partur av umfarinum. Vit kunnu roknað longdina (l) á einum sirkulboga við formlinum:
- Miðvinkul: Ein miðvinkul hevur topp-punkt í miðdeplinum á einum sirkli. Hann er eins nógv stig sum sirkulbogin, hann spennir yvir.
- Miðtríkantur:
- Miðdepil: Í geometri siga vit, at ein sirkul er ein mongd av punktum, sum øll eru líka langt frá einum ávísum punkti. Hetta punktið nevna vit miðdepil.
- Sirkulavskurður: Ein sirkulavskurður er ein partur av einum sirkli, sum er avmarkaður við einum strongi og einum sirkulboga.
- Sirkulkut: Víddina á einum sirkulkuti við miðvinklinum v° kunnu vit rokna við formlinum:
- Tvørmát: Størsta frástøðan, vit kunnu tekna ímillum tvey punkt á sirklinum, nevna vit tvørmát. Tvørmátið gongur ígjøgnum miðdepilin og er tvær ferðir longri enn radius.
- Strongur: Ein strongur er eitt linjustykki, sum gongur úr einum punkti á umfarinum í eitt annað punkt á umfarinum. Tann longsta strongin nevna vit tvørmát.
- Ummál / Umfar: Umfarið á einum sirkli er altíð umleið 𝛑 (3,14) ferðir tvørmátið.
- Radius: Frástøðuna frá miðdeplinum til sirkulin nevna vit radius.
- Skurðlinja (sekantur): Ein skurðlinja er ein linja, sum sker sirkulin í tveimum punktum.
- Viðberi (tangentur): Ein viðberi hjá einum sirkli er ein linja, sum nemur við sirkulin í einum punkti. Ein radius, sum nemur sama punkt, stendur vinkulrætt á viðberan.


text:
Prísirnir á gomlum jarni halda fram við at hækka
Reiðarar, sum umhugsa at sleppa sær av við eldri skip, kunnu við fyrimuni gera tað nú. Síðani á nýggjárinum eru prísirnir á gomlum jarni hækkaðir upp aftur meira og eru nú á einum støði, har marknaðarkeldur lýsa prísirnar sum óvanliga høgar, skrivar Clarkson Platou.
Velja reiðarí heldur at varðveita eldru skipini eitt sindur longur, er tó í løtuni ikki líkt til lægri prísir í bræði. Hækkandi leigugjøld gera, at útlit eru til, at færri turrfarmaskip - sum millum annað flyta kol og korn - enda undir skeribrennaranum næstu tíðina.
Clarkson Platou skrivar, at prísurin fyri eitt upphøggingarvert Capesize bulkskip í síðstu viku var upp á 495 dollarar/ldt, sum verður mettur at vera ein sera høgur prísur.
Kelda: maritimedanmark.dk


text:
Hesin gátuføri, skyggjandi málningurin, Psycho Pomp hongur á framsýningini ABSTRAKT SUMMAR í Steinprenti saman við fýra spildurnýggjum prentum, sum listakvinnan, Rannvá Kunoy gjørdi hósdagin 1.juni. Hesi prentini líkjast ikki nøkrum, eg havi sæð áður; eg fór at hugsa um okkurt ekstraterrestrielt, yvirjarðiskt ella uttanjarðiskt og tað er í grundini ikki endiliga kiasma, krossskapið ella Mulder og Scully í The X-files, sum undra meg, nei, tað snýr seg fyrst og fremst um tað tilfarsliga árinið í myndunum, sum er heilt serstakt.
Dette mystisk skinnende maleri, Psycho Pomp er en del af udstillingen ABSTRAKT SOMMER i Steinprent sammen med fire splinterny litografier, som den færøske billedkunstner skabte på værkstedet torsdag d.1.juni. Trykkene ligner ikke noget, jeg har set før af litografi; jeg associerede straks til noget ekstraterrestielt, overjordisk eller måske snarere udenforjordisk og det er hverken kiasma, korsformen eller Mulder og Scully i The X-files, der undrer mig; nej det handler først og fremmest om billedernes materialitet, der er helt speciel. Udstillingen i Steinprent i Tórshavn er åben indtil d.1.juli.
This mysterious shimmering painting, Psycho Pomp is part of the exhibition, ABSTRACT SUMMER in Steinprent, together with four brandnew lithographs, which the Faroese London based artist Rannvá Kunoy created in the Lithographic workshop thursday 1.june. The prints do not resemble any lithos I´ve seen before; I immediately associated to something extraterretrial, unearthy and it´s neither the sign of the chiasma, nor is it Mulder and Scully and the X-files, which astonish me, no, it is first and foremost about the materiality of the pictures. The exhibition in Steinprent, Tórshavn will be open untill 1.july.
Heilt síðani ta fyrstu serframsýningina hjá Rannvá Kunoy í Listasavninum í 1999 hevur list hennara verið merkt av eini áhaldandi roynd at upploysa sjálvar grundtreytirnar hjá málarínum. Við tunnum løgum av máling málaði hon fram ein øgiliga dýpd á flata málninginum, seinni hevur hon lagt dent á henda sama flatan við eini striku, sum fylgir myndakantinum allan vegin runt. Í einum viðtali í Dimmalætting greiddi Rannvá frá, at røntgenmyndir fyri hana er sum eitt portur: “Ein røntgenmynd er fyri meg eitt sindur sum eitt portur, ein lutur, sum er komin frá einari aðrari dimensión, røntgen er sum úr øðrum heimi. Modernisma loysti menniskjað úr holustøðuni, brádliga slapp ljós inn gjøgnum gluggarnar á sama hátt sum røntgenmyndin vísir okkum tað, sum áður var fjalt. Skal eg koma inn á nakrar dygdir, sum gjørdu meg áhugaða í røntgenmyndum, so snýr tað seg m.a. um tað, at ljós sæst í gjøgnum tær, at yvirflatin tykist fotografiskur, sjálvt um talan ikki er um eina fotomynd, mær dámar eisini holografisku og grundleggjandi mystisku eginleikarnar hjá røntgenmyndini, at tær eru ljósgjøgnumskygdar, mátan tær blaktra millum okkurt, sum er til at kenna aftur, men sum samstundis er fullkomiliga abstrakt og fremmant. Teir nýggjastu skøvaðu málningarnir snúgva seg um somu eginleikar, um at flyta fastan form so langt sum til ber móti tí óítøkiliga við holografiskum ljósi skínandi inn og út úr øllum molikylum. Málingin verður næstan ein blendingur av onkrum ókendum, tað er máling, men sær ikki út sum máling, ein sjónarhvørving har tú heldur teg síggja okkurt tú kennir, sum í grundini ikki er har allíkavæl.”
Í mun til myndirnar, sum Rannvá framsýndi á Ólavsøkuframsýningini í 2014 eru nýggju myndirnar rættiliga øðrvísi. Eftir atburðinum hjá áskoðarunum at døma, tá tey hyggja at hennara myndum, er okkurt hent, tí hesin atburður víkir greidliga frá tí, vit vanliga gera, tá vit skoða málningar. Vit standa jú vanliga nøkulunda still framman fyri myndunum og hyggja. Fríggjadagin, tá framsýningin ABSTRAKT SUMMAR læt upp, sóust fleiri mentanarnáttargestir framføra okkurt, ið minti um ein lítlan dans framman fyri myndunum hjá Rannvá Kunoy. Tey gingu nøkur stig fram, onnur stig til høgru, aftur og fram og til vinstru. Grundin til rørslurnar býr m.a. í serliga pigmentinum, sum Rannvá hevur brúkt sum skiftir lit alt eftir hvaðani áskoðarin hyggur. Við tað, at upplivingin av málninginum á henda hátt gerst ein prosess, fær myndin eina eyka dimensión. Málarí plagar at veita eina stilla, beinleiðis nú og her uppliving, men í myndunum hjá Rannvá Kunoy er sjálv upplivingin ein prosesskend gongd.
Sostatt kann fotomyndin omanfyri ikki brúkast sum dokumentatión í mun til listaverkið við tað, at stilla fotomyndin jú ikki fangar prosesskendu upplivingina. At brúka disko-pigment við flipputum ljósárini eigur onkursvegna at vera synonymt við kitsch. At Rannvá Kunoy hevur megnað at fáa haldgóða list burturúr hesum kemst fyrst og fremst av, at hon er ein sera roynd listakvinna og ein serstakliga dugnaligur málari. Málaríið er annars eitt torført listaslag, sum øgiliga lætt verður antin ein endurtøka av onkrum, sum er gjørt áður ella tómari, effektjagstrandi list.
Í myndunum hjá Rannvá eru nógvar fláir, nógv løg. Heitini eru sambært Rannvá sjálva eins og køkuglasurur soleiðis at skilja, at verkini klára seg uttan glasur, tað er bara tað, at glasururin kanska ger upplivingina enn ríkari ella stuttligari. Psycho Pomp kann merkja okkurt við sinni og skreyti, men ofta eru heitini hjá Rannvá Kunoy popput og tí kemur ein tann óhugnaligasta filmurin hjá Hitchcock til hugs. Eyðkent fyri listakvinnuna er at hon avmonterar óhugnan við orðinum "Pomp", sum sipar til nakað pompøst. Verkini eru ítøkiliga bygd upp av nógvum málingaløgum, men her hómast eisini hópin av mótgangandi listarligum løgum í myndunum, t.d. viðvíkjandi tíð. Samstundis sum svarti botnurin í myndunum minnir um barokkar clair obscure myndir frá 1600-talinum, tykjast myndirnar sera samtíðarlistarligar av lyndi.
Tú fært kanska varhugan av íblástri frá týskum málarum sum Sigmar Polke og Albert Oehlen, men Rannvá Kunoy tykist hava funnið sína egnu rás. Tær mongu tilsipingarnar í málningunum til ymiskt figurativt, rundingar og orð eru áhugaverdar, tí hetta er bæði lesandi og ikki lesandi. Har eru hópin av strikum og skapum sum á einari útmeiggjaðari talvu, har tað hava staðið týdningarmiklir upplýsingar á, Tað er næstan sum fótafarið av eini farnari ella eini komandi tíð. Hetta er málarí uttan ábendingar um málingastrok, ið eru framd ella um listakvinnuna, ið málað hevur. Tað er sum um myndirnar hava fest seg á løriftið ella pappírið á onkran uttanjarðarligan hátt.
Myndin er saman við øðrum áhugaverdum verkum hjá Rannvá Kunoy, Hansinu Iversen, Ian Mckeever og Julie Sass at síggja í Steinprenti í summar.


text:
Hjaltakráka (lat. Corvus frugilegus L; da. Råge) er heldur minni enn hin krákan og klænri upp á seg. Veingirnir eru langir, og hon er eisini sera lættfloygd. Burturfrá vísir hon seg svørt, men fært tú hana í hondina, so sært tú, at hon er av vakrastu fuglum, skyggir í glitrandi violettum, bláum og grønum málmglitri. Aftur frá nevinum eru tær gomlu berar; lærdir menn siga, at fjaðrarnar eru maaoar av, sum tær bora í jørðini; men mangur fuglur borar líka nógv sum tær, og verður tó ikki fjaðraleysur. Tær halda seg í stórum flokkum og reiðrast í hópatali tætt upp at hvørji aðrari. Tó at tær eta korn, eru tær mangastaðni væl líddar av fólki, tí tær eru óføra raskar at avoyða mýs og ormar og annað skaðakykt.
Inntil eini fimti ár herfyri, sóust tær at siga hvønn vetur í Føroyum. Helst í hørðum vetrum komu tær í stórum flokkum — úr Hetlandi var sagt. (Hjaltland er gamalt navn á Hetlandi; kann vera, tær áttu har tá, nú eiga tær ikki nærri enn í Orknoyggjum). Í kava vóru flokkar við einum 50 ella meir, ofta uttan um sodnhúsini, borandi í dumburúgvuni eftir lættikorni. So varnar vóru tær, at tað var sjaldan at fáa skot á tær. — Nú eru tær sjaldsamar, tað ganga nógv ár, at eingin sæst, og í flokki koma tær aldri longur.1)
1) Sigmund Jakobsen sigur at tær síggjast á hvørjum ári í Nólsoy, og eru har nevndar felliskráka.
Úr: Mikkjal á Ryggi: Fuglabókin, Dýralæra II. 1951


text:
Vitja skúlar við sjónleiki um muslimar og samkynd
Nógv hevur verið kjakast um muslimar og samkynd seinastu tíðina. Tí fer leikbólkurin, InTime Theatre, nú á eina upplýsandi leikferð á skúlar og spælistøð kring Føroyar. Og tað, tey fara at spæla, er einmansleikurin, Einki Orð, sum Sóley Danielsen spælir.
Leikurin hevði frumsýning á Tjóðpallinum í oktober og fekk sera góð ummæli, siga tey í tíðindaskrivi.
Leikurin er um 24 ára gomlu muslimsku kvinnuna, Hannah, ið er samkynd og tískil er fyri nógvum mótgangi í lívinum. - Sum ung genta verður hon gift ímóti sínum vilja við einum harðligum manni. Seinni venda maðurin, familja og vinfólk henni bakið, tá tað kemur fram at Hannah er samkynd.
Tey siga, at eitt endamál við rundferðini kring landið, er at koma út á skúlarnar og kunna um samkyndleika og islam. Hinvegin er ikki greitt enn, akkurát hvar, tey fara at spæla. - Hesi evni verða viðgjørd í leikinum og tað er sostatt eitt gott høvi hjá framhaldsdeildum og miðnámsskúlum at nema sær kunnleika um hesi evni, siga tey.
Tey siga, at leikurin er ikki dømandi mótvegis nakrari trúðargrein, og kemur ikki til nakra beinleiðis niðurstøðu um, hvat er rætt ella skeivt. - Leikurin eggjar til kjak og gevur áskoðarunum upplýsing um tvey sera viðkomandi evni: Muslimar og samkynd.
Í LGBT í Føroyum, sum er felagsskapurin hjá samkyndum, tvíkyndum og tvørkyndum, vóna tey, at føroysku skúlarnir nýta henda gylta møguleikan, tí leikurin er upplýsandi og kann samstundis skapa læruríkt kjak millum eldru næmingarnar, siga tey.


text:
Løgmannssteypið á skránni
TB | 30/03/17
Argja Bóltfelag bleiv drigið úr pottinum, tá lutakast var millum liðini, ið luttaka í Løgmannssteypinum. Staðfestast má, at kappingarárið hjá TB/FC Suðuroy/Royn er byrja sera væl við fullum stigatali eftir tveimum dystum í Effodeildini, har sigrar vóru vunnir á ÍF og 07 Vestur. Hinvegin hevur Argja Bóltfelag ikki fingið bestu byrjanina uppá 1. deildar fótbóltin eftir at teir fluttu niður í fjør úr Effodeildini – teir hava tvey stig eftir tveimum dystum.
Landsliðssteðgur hevur verið har føroyska landsliðið fingu javnt í Andorra – ongin leikari frá TB/FC Suðuroy/Royn hevur verið við A-landsliðnum í hesum sambandið og sostatt hava góðir møguleikar verið fyri venjing fram móti dystinum móti Argja Bóltfelag.
Dysturin móti Argja Bóltfelag verður leiktur á Argjum sunnudagin 2. apríl klokkan 15:00. Dómari til dystin verður Jóhan Hendrik Ellefsen.


text:
Døkkhávur (ljóshávaættin), Colletts búksvarti hávur
Etmopterus princeps Collett, 1904
Stødd: Døkkhávur verður í mesta lagi 80 cm langur.
Dýpi: Hann er úr 300 m og kanska djúpari enn 2000 m.
Litur: Hann er einlittur dimmbrúnur um allan kroppin. Afturkanturin á ryggfjaðrunum er ljósari. Píkarnir eru nakað gjøgnumskygdir, teir eru hvítir og svartir innií.
Lýsing: Døkkhávur hevur tvær ryggfjaðrar, tann fremra er minni. Píkur er framman fyri ryggfjaðrarnar, tann fremri er minni, umleið helvtina av aftara. Høvuðbreiddin er størri enn longdin úr kjaftinum í trantin. Kjafturin er næstan beinur. Heysurin er flatur omaná, og gronin er eitt sindur kílaskapað. Hann hevur stór eygu. Búkfjaðrarnar eru umleið líka stórar sum aftara ryggfjøður. Búkfjaðrarnar eru eitt lítið sindur fremri enn fremri endi á aftaru ryggfjøður. Hann hevur andahol aftan fyri og nakað oman fyri eygað.
Eyðkenni: Døkkhávur minnir mest um svartháv, men kennist frá honum m.a. á tí, at festið á búkfjaðrunum ikki røkkur aftur undir aftara píkin, og at liturin er brúnligari.
Týdningur: Hann hevur ikki vinnuligan týdning.
da: Lyshaj, en: Greater lantern shark, fr: Sagre rude, ís: Døkkháfur, no: Stor svarthå
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Skrubbhávar Squaliformes
Hesin hópurin hevur 6 ættir, 24 slektir og 97 sløg.
Fiskar úr øllum 6 ættunum eru at fáa undir Føroyum, og tær hava her 10 slektir og 12 sløg:
Skrubbhávarnir hava andahol og 5 táknarivur. Teir hava tvær ryggfjaðrar, summi sløg við píkum frammanfyri, onnur uttan. Teir hava ikki gotfjøður, og eingir kjalir eru á klingruni.
Teir liva um øll høv, bæði djúpt og grunt.


text:
Mentanar- og listapolitikkur • Mentanar- og listaráð Føroya • Mál og bókmentir • Skapandi list og mentan • Mentanarstovnar • Tjóðleikhús og symfoniorkestur • Bókasøvn • Felagslív og livandi mentanararvur
Mentanar- og listapolitikkur
Mentan og list er at skapa, endurnýggja og viðgera felags virði í samskifti millum menniskju. Mentan og list skapa samleika og amboð at fata okkum sjálv, okkara lív, okkara søgu og samfelag og heimin kring okkum. Mentan og list bróta mørk og flyta okkum framá. Mentan og list eru grundarlagið fyri vinnu, búskapi, sosialari menning og frælsi.
Íløgur í mentan og list eru íløgur í fjølbroytni, víðskygni, framtak í fólkinum og gera Føroyar sjónligar og virknar millum aðrar tjóðir í heiminum. Mentan og list eru fremsta umboðan okkara úti í heimi og skapa inntøkur til landið – bæði í sjálvum sær og við at fremja føroyskan útflutning, ferðavinnu og skapa vinnu sum heild.
Vit vilja tí styrkja og áhaldandi menna ein dyggan og framsóknan mentanar- og listapolitikk. Eitt týðandi amboð at fremja nýhugsandi og fakliga grundaðan mentanarpolitikk er at skipa eitt óheft Mentanar- og listaráð Føroya við fjølbroyttari umboðan úr mentanar- og listalívinum.
Tjóðveldi vil
- Øll eiga rætt og atgongd til mentan og list.
- Sum lítil tjóð skulu vit nýta størri part av landsins fíggjarlóg til mentan og list sammett við størri lond.
- At bond og stýring ikki verða løgd á mentanararbeiði, men at tað nælir og veksur á frælsum grundarlagi
- Mentanar- og listaráð Føroya verður sett á stovn at umsita og samskipa allar stuðulsjáttanir innan mentanarøkið og ráðgeva politiska myndugleikanum.
- Játtanir til mentan og list verða munandi øktar, harímillum játtanir til týðaragrunn, miðlagrunn, filmsgrunn umframt til royndarverkætlanir og nýhugsandi verkætlanir.
- Eggjað verður til økt samstarv og nýhugsan frá dagstovnum og skúlum og út í mentanarstovnar.
- Mentanar- og listaútbúgvingar verða styrktar sum lærugreinir í fólka-, miðnáms-, eftir- og háskúlum og sum útbúgvingar á hægri skúlum.
- Høvundum, týðarum og listafólki annars skulu kunna tryggjast føst starvsløn, umframt at teimum verða veittar góðar umstøður at inna sítt yrki.
- Listafólki verða tryggjað skipað starvs-, lønar- og eftirlønarviðurskifti.
Mentanar- og listaráð Føroya
Mentanar- og listaráð Føroya skal miðvíst styrkja yrkislistina, einstøku listagreinirnar , áhugalistina og skapandi mentanar- og frítíðararbeiðið kring landið. Mentanar- og listaráðið kann skipast á henda hátt við eini fyrisiting við fakkønum fólki í fulltíðar starvi:
Mál og bókmentir
Føroyskt mál og føroysk mentan eru styrkt við miðvísum stríði, og tey hava fótað sær ímóti øllum forsagnum í nútímans samfelagnum. Í dag standa nýggjar avbjóðingar fyri framman, har vitanar- og kunningarsamfelagið er veruleiki, og føroyingar skulu virka sjálvstøðugt í altjóða samstarvi.
Føroyskt mál skal mennast og eiga sess á øllum rongum og gerast fult samfelagsbært mál. Vit skulu kunna viðgera allar partar av tilveruni og allar samfelagstættir á føroyskum, og vit skulu kunnu taka heimin til okkara á føroyskum og læra heimsins mál og mentanir gjøgnum føroyskt.
Neyðugt er at styrkja stovnar sum Nám, Kringvarpið og Søvn Landsins, so teir kunnu ganga á odda í tí miðvísa arbeiði, sum krevst, fyri at styrkja og geva føroyska málinum og mentanini ta tign í gerandisdegnum og í framtíðini, sum tað av røttum eigur.
Tjóðveldi vil
- Tilmælini í álitinum ”Málmørk” verða miðvíst sett í verk.
- Høvundum, týðarum og listafólki annars skal kunna tryggjast føst starvsløn, umframt at teimum verða veittar góðar umstøður at inna sítt yrki.
- Týðaragrunnur verður settur á stovn.
- Stuðul til føroyska bókaútgávu og útgávu av teldutøkum tilfari á føroyskum verður styrktur munandi.
- Fyriskipanir fyri bókaútgávu skulu gerast liðiligari.
- Stuðulsskipanirnar skulu eisini fevna um týðing av bókmentum, filmum, spølum, telduforritum, talgildum nýtaramótum o.s.fr.
- Stuðulin til orðabókagerð og menning av orðabókatøkni og netorðabókum verður øktur.
- Føroyskum børnum uttanlands verður veitt móðurmálsundirvísing gjøgnum KT-samskifti og onnur undirvísing.
Skapandi list og mentan
Tjóðveldi vil virka fyri at styrkja og áhaldandi menna ein dyggan listapolitikk. Íløgur í list og mentan eru íløgur í lívsgóðsku í einum sterkari samfelag. List eigur tí at vera atkomilig hjá øllum. Listaøkið fevnir breitt frá tónleiki, sjónleiki, bókmentum, myndlist til byggilist, handverkslist, sniðgeving umframt filmslist, sum telist millum listagreinirnar, ið hava góðar møguleikar eisini at røkka út í heim.
Tjóðveldi vil
- List, mentan og sangur skulu verða sjálvsagdur partur av virkseminum í barnagørðum og skúlum.
- Tryggja góðar umstøður til undirvísing í tónleiki, sjónleiki, myndlist og bókmentum.
- Geva yrkislistafólki møguleikan at hava samansett størv, so tey lutvíst undirvísa og lutvíst eru virkandi listafólk.
- Fáa til vega listabústaðir til arbeiðsbýli at hýsa listafólki avmarkað tíðarskeið.
- Orða ein politikk fyri arkitektur og styrkja byggilistina.
- Í øllum almennum byggiverkætlanum skal ávís upphædd av byggikostnaðinum brúkast til keyp og uppseting av list.
- Stuðla mentanarligari og listaligari gransking og skipanum, ið virka fyri útflutningi av føroyskari list og mentan.
- Filmsgrunnur skal setast á stovn at veita stuðul og fígging til føroyskar filmsspírar og -framleiðarar.
- Filmsgrunnurin verður so líðandi mentur til ein veruligan filmsstovn, sum skal gera tað møguligt at marknaðarføra føroyskan spælifilm úti í heimi.
Mentanarstovnar
Mentanarstovnarnir í samfelagnum, eitt nú Søvn Landsins, hava eina sera týðandi uppgávu í samfelagnum og mótvegis borgaranum. Tí er neyðugt við greiðari og tíðarhóskandi lóggávu á savnsøkinum. Søvn Landsins eiga sum leiðandi søvn í Føroyum at fáa góð kor at arbeiða undir. Fremsta endamál teirra er at skráseta, innsavna og varðveita okkara mentanararv og á fjølbroyttan hátt at miðla teirra vitan og veita upplýsing. Mentanararvurin á søvnum má tryggjast, so hann ikki forferst, men eisini er tøkur til komandi ættarlið.
Savnsvirksemi snýr seg í stóran mun eisini um at skapa trivnað, samleika og nýhugsan millum fólk í einum virknum nærumhvørvi, so fólk kring landið kunnu skipa sín áhuga og kenna ognarskap í at reka mentanarsøguligt virksemi. Søvn Landsins hevur yvirskipaða, fakliga ábyrgd og setir karmar, men dentur skal verða lagdur á, at hugskot, átøk og søvn sprottin úr lokalumhvørvinum og frá einstaklingum merkja tað útinnandi og dagliga bygdasavnsvirksemið.
Sum tjóð í miðjum Norðuratlantshavi, sum hevur ment seg í og við náttúruni á sjógvi og landi, eiga vit at hugsa stórt á savnsøkinum. Vit eiga at menna nýggj søvn og útbyggja søvn, sum goyma og skapa vitan og gransking um ta ríku søgu, tær royndir, tað tilfeingið og tær avbjóðingar, ið vit hava.
Tjóðveldi vil
- Framkomið náttúrugripasavn, sjósavn, savn fyri fiskivinnu- og skipasøgu, hvalaveiðisavn o.a. skulu mennast og útbyggjast.
- Fornminnalógin verður endurskoðað og styrkt.
- Lóg fyri listasøvn verður gjørd.
- Listasavn Føroya verður lagt undir Søvn Landsins.
- Sáttmálar verða gjørdir millum Mentamálaráðið og mentanarstovnarnar, sum útgreina uppgávur og skyldur hjá stovnunum.
- Styrkja staðbundnu søvnini og mentanarvirksemið sum heild, so hesi í størri og virknari mun samstarva og virka saman við Søvnum Landsins.
- Søvnini skulu vera virkin partur i frálæruni í fólkaskúlanum og miðnámsskúlun-um.
- Søvnini verða stuðlað, so tey kunnu taka lut í gransking innanlands og úti í heimi.
- Søvnini skulu hava møguleika at samstarva við vinnufeløg og einstaklingar.
- Stig skulu takast beinavegin við talgilding at tryggja mentanararvin, m.a. gomul dagbløð, skjøl og bandasøvn.
- Fornlutir og fornminni verða sjónligari og livandi partur av mentan og søgu okkara.
Tjóðleikhús og symfoniorkestur
Tjóðpallur og symfoniorkestur eru mentanarframherjar, hvørs týdningur fyri mentan, samleika og listarliga umhvørvi okkara valla kunnu yvirmetast.
Tjóðveldi vil
- Føroya Symfoniorkestri verða tryggjað haldført fíggjarligt grundarlag og sømilig kor at virka undir.
- Tjóðleikhús Føroya verður bygt beinanvegin, og Tjóðpallur Føroya fær styrkt fíggjarligt grundarlag.
Bókasøvn
Fortreytin fyri einum vælvirkandi fólkaræði er eitt upplýst og kritiskt hugsandi fólk. Her eru bókasøvn grundleggjandi stovnar. Bókasøvn eru kollektiva minnið hjá samfelagnum, sum goyma, skipa og skráseta alt, ið verður givið út. Tey útvega atgongd til vitan úr øllum heimi, og tey skapa grundarlagið fyri gransking á øllum fakøkjum. Tey eru samstundis millum týdningarmestu stovnar at fremja upplýsing, lærdóm og mentanarligt virksemi kring alt landið.
Føroya Landsbókasavn, ið er millum elstu mentanarstovnar í landinum, skipar samstarv við býar-, bygda-, skúla- og meginbókasøvn kring landið, eisini um stuðulsjáttan og tilfar. Tey einstøku bókasøvnini skulu hava rúmar ræsur at skapa sítt egna fjølbroytta virksemi og gerast mentanardeplar á staðnum, sum nógv góð dømi eru um.
Tjóðveldi vil
- Bókasøvnum verða tryggjaðar betri umstøður at bjóða borgaranum tilfar, tilboð og mentanarligar upplivingar.
- Bókasøvnini verða ment samsvarandi tøkniligu og samfelagsligu menningini og kunnu bjóða lestrarumhvørvi, fjarlestrarmøguleikar, fyrilestrar og upplivingar umvegis fjarskifti o.a.
- Landsbókasavnið skal skipa tætt samstarv um størri fólkabókasøvn kring landið við longum upplatingartíðum, faklærdum fólki og hóskandi karmum.
- Í samstarvi við Fróðskaparsetur Føroya og aðrar vísindaligar stovnar skal Landsbókasavnið veita vísindabókasavnstænastu.
Felagslív og livandi mentan í gerandisdegnum
Lokalsamfeløgini eru grundarlagið undir livandi mentan. Felagslív, ítróttur, trúarlív, kvøldskúlar o.a. eru týðandi lutir í mentanararbeiðinum í gerandisdegnum. At gagnnýta náttúruna og fáast við innløgu á sjógvi og landi eru sjálvsøgd rættindi, búskaparligt ískoyti og byggir á vitan, førleikar og samstarv, sum eru ment ígjøgnum ættarlið. Hetta er samstundis grundarlag fyri trivnaði, felagsskapi og mentan.
Mentanarpolitikkurin skal tí miðvíst stuðla tí livandi felagslívinum og skapa karmar fyri at varðveita og menna siðaarvin og mentanartiltøk í gerandislívinum kring landið. Føroyski dansurin, føroysku klæðini, føroyskt bátasmið, byggilist og handverk, ull og heimavirki og matmentan eru dýrmætir partar av okkara mentanararvi, sum vit hava skyldu at varðveita til eftirkomarar okkara.
Tjóðveldi vil
- At skúlar, søvn, bygdahús og mentanarhús kring landið verða stuðlað sum karmar um felagslív og livandi mentanarvirksemi á bygd og í bý.
- At samstarv er millum ta livandi mentanina í gerandisdegnum og tað skipaða mentanararbeiðið, ið áhugafeløg, mentanarstovnar og listafólk útinna.
- At føroyski dansurin og kvæðaarvurin verða styrktir og stuðlaðir og fáa størri rúmd í skúlunum.
- At handverk og førleikar, ið eru ment gjøgnum øldir á ymsu plássunum, verða varðveitt og ment.
- Øll hava rætt til at útinna teirra egna trúarlív innan lógarinnar karmar, tó er føroyska fólkakirkjan ein siðbundin landsstovnur, sum framhaldandi verður rikin og stuðlað sambært løgtingslógum.
Ítróttur
Gjøgnum ættarlið hava vit í ítrótti lært virðir, siðvenju og leikreglur. Ítrótturin er mentanarberi, samleikaskapandi, samstarvselvandi, fremjandi fyri fólkaheilsu og setir Føroyar á heimskortið. Ítrótturin kann binda okkum saman við heimin í altjóða samstarvi og er týðandi kelda til inntøkur og førleikamenning í samfelagnum.
Tjóðveldi vil
- Geva ítróttinum góðar og nútímans umstøður at virka undir kring landið.
- Stuðla tí stóra sjálvbodna arbeiðinum, sum er innan ítrótt, og vísa virðing fyri týdninginum, ítróttur hevur fyri einstaka borgaran og samfelagið sum heild.
- Menna breiddarítróttin kring landið, sum er mennandi, lærandi, savnandi og hevur eyðsæddan týdning fyri fólkaheilsuna.
- Gera íløgur í framkomin ítróttaranlegg.
- Stuðla úrvalsítrótt, sum hevur stóran týdning fyrst og fremst fyri ítróttafólkið sjálvt at røkka málum, men ikki minni fyri samfelagið Føroyar.
- Menna eina úrvalsskipan, sum tryggjar, at úrmælingar hava møguleika at menna seg og sína ítróttargrein á nøktandi hátt.
- Gera eina skipan, sum stuðlar miðvísum ætlanum hjá ávísum ítróttagreinum og sersambondum at røkka settum málum fyri altjóða luttøku, landsliðsarbeiði og menning av venjarum, íðkarum og hjálparfólki.
- At ítróttaháskúli, ítróttagransking og átøk fyri altjóða luttøku og førleikamenning í ítrótti verða skipað.
- Ítróttamiðnám, ítróttaháskúlar og hægri útbúgving og gransking innan ítrótt skulu mennast.
- Føroyar skulu vinna altjóða limaskap fyri øll sersambond og kunna taka lut innan allar ítróttargreinir.
- Føroyar skulu hava sjálvstøðugan limaskap í altjóða olympisku nevndini, IOC.


text:
- Tíðindi, mentan og ítróttur
H71 einsamalt á odda
H71 er nú einsamalt á odda í bestu kvinnukappingini.
Í dag var oddadystur í Vestmanna, har VÍF tók ímóti hoyvíkingum.
H71 vann dystin 29-27, eftir at tær høvdu verið á odda 14-12 í hálvleikinum.
Úrslitið hevur við sær, at H71 er einsamalt á odda í kappingini við fullum stigatali fyri tríggjar dystir.
Í hinum báðum dystunum hevur H71 vunnið á Kyndli og Neistanum.
Gongdin er merkisverd, tí hetta er bara annað árið, at ungu H71-spælararnir spæla í bestu deildini.
VÍF-H71 27-29 (12-14)
Neistin greiðan sigur á STÍF
Í hinum dystinum, sum varð spældur í dag vann Neistin á útivølli greiðan sigur á STÍF.
Neistin vann 25-16. Hálvleiksstøðan var 15-10 til Neistan.
Toppskjútti hjá Neistanum bleiv Fríða á Dunga við seks málum. Poula Dulavík bleiv toppskjútti fyri STÍF við fýra málum.
Støðan nú øll feløgini hava spælt tríggjar dystir
Komandi dystirnir:
Sí eisini


text:
MFS hevur árliga aðalfund sín mikudagin 28. desember 2011 - kl. 16:00 - á Føroyamálsdeildini á Fróðskaparsetur Føroya. Skrá sambært viðtøkunum:
§ 9. Á aðalfundinum skal skráin í minsta lagi vera henda: 1. Frágreiðing ráðsins frá virki felagsins síðani seinasta val og viðgerð av hesum 2. Framløga av grannskoðaðum roknskapi fyri seinasta roknskaparár og viðgerð av hesum. 3. Val av nýggjum ráði. 4. Ymiskt
MFS heitir á allar limir felagsins, at møta fjølment til aðalfundin, og gera sína ávirkan galdandi!


text:
Leygarmorgunin 13. oktober kl.11 seta vit hol á heystfrítíðina við einum frískum og góðum gongu/rennitúri. Túrurin byrjar og endar við Býráðshúsið, har kommunan bjóðar fríska frukt omaná.
Treysti skipar regluliga fyri gakk ella renn-túrum, har fokus er á rørslu og hugnaliga samveru, og hetta hóskar so væl saman við verkætlanini ABC fyri sálarligari heilsu, sum Klaksvíkar kommuna er samstarvspartur í, at kommunan ynskir at samstarva við Treysti um ymisk heilsufremjandi tiltøk og átøk, sum felagið javnan tekur stig til.
Vit leggja fyri longu leygardagin 13. oktober, tá Gakk ella renn fyri heilsuna hjá Treysti byrjar og endar við Býráðshúsið á Nólsoyar Pálsgøtu. Túrurin byrjar kl. 11, og vit ganga ella renna í 15 minuttir, áðrenn vit venda og ganga ella renna aftur til Býráðshúsið, har okkurt gott fæst at leggja undir tunguna.
Bæði Treysti og Klaksvíkar kommuna vóna, at tiltakið leygardagin gerst byrjanin uppá eitt regluligt og skipað samstarv til frama fyri rørslu og heilsu. Klaksvíkar kommuna er samstarvspartur í verkætlanini ABC fyri sálarligari heilsu hjá Fólkaheilsuráðnum, og boðskapurin í tí verkætlanini er í høvuðsheitum, at vit kunnu fremja okkara sálarligu heilsu við at vera virkin, saman og hugbundin. Í hesum sambandi er samstarvið við Treysti sera væl hóskandi, og bæði Jógvan Skorheim, borgarstjóri og Beinta Klakstein, forkvinna í Trivnaðarnevndunum hjá Býráðnum gleða seg til túrin leygardagin.
– Treysti hevur í nógv ár verið ein savnandi og heilsufremjandi felagsskapur, og tey seta javnan sín dám á býarmyndina við øllum møguligum tiltøkum, og hesum ynskja vit sum kommuna at stuðla og taka virknan lut í, so eg gleði meg ordiliga nógv til túrin leygarmorgunin og vóni sjálvandi, at nógv nýta høvið at koma við ein túr, sigur Jógvan Skorheim, borgarstjóri.
Sum trivnaðarnevndarforkvinna umboðar Beinta Klakstein kommununa í verkætlanini ABC fyri sálarligari heilsu saman við Anju Olsen, samskipara. Høvuðsboðskapurin í ABC er at vera virkin, at vera saman og at vera hugbundin, og hetta ynskir kommunan at varpa ljós á í samband við øll hóskandi tiltøk, sigur Beinta Klakstein.
– Heilsufremjandi tiltøk kunnu vera so nógv, og tað týdningarmesta í tí er, at vit eru virkin saman og kenna okkum sum part av einum felagsskapi av einum ella øðrum slag, tí tað samanhaldið er balsam fyri okkara sálarligu heilsu. Í hesum føri er tað so eisini dupultur vinningur, tí talan bæði er um eitt heilsufremjandi tiltak í mun til kropsliga og sálarliga heilsu, tí vit her fáa høvið til at vera virkin saman og njóta hugnaliga samveru, ímeðan vit eisini gera nakað gott fyri okkara likamligu heilsu, sigur forkvinnan.
Gakk ella renn fyri heilsuna verður sum nevnt leygardagin 13. Oktober kl. 11. Túrurin byrjar og endar við Býráðshúsið á Nólsoyar Pálsgøtu 32, tað er ókeypis og øll eru hjartaliga vælkomin.
Kelda: www.klaksvik.fo
SáH